
Për miratimin e raportit PËRFUNDIMTAR të vlerësimit të ofertave dhe shpalljen e fituesit të tenderit për privatizimin e shoqërisë “Albpetrol” sha patos

Në mbështetje të nenit 100 të Kushtetutës dhe të nenit 8 të ligjit nr. 10 490, datë 15.12.2011 “Për përcaktimin e formës dhe të strukturës së formulës së privatizimit të shoqërisë “Albpetrol” sh.a. Patos, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

Vendosi:

1. Miratimin e raportit përfundimtar të vlerësimit të ofertave për privatizimin e shoqërisë “Albpetrol” sh.a. Patos, sipas tekstit që i bashkëlidhet këtij vendimi, të përgatitur nga Komisioni i Vlerësimit të Ofertave, në zbatim të vendimit nr. 107, datë 1.2.2012 të Këshillit të Ministrave dhe klasifikimin e kandidatëve, si më poshtë vijon:
- Vetro Energy PTE. Ltd.		97.79 pikë;
- Win Business				44.39 pikë;
-  Bankers Petroleum Ltd.		30.83 pikë.
2. Shpalljen e kandidatit “Vetro Energy PTE. Ltd.” fitues të procedurës së tenderit.
3. Ngarkohet Ministria e Ekonomisë, Tregtisë dhe Energjetikës, që, në bazë të klasifikimit të përcaktuar në pikat 1 e 2 të këtij vendimi, të fillojë negocimet dhe nënshkrimin e marrëveshjes me kandidatin fitues “Vetro Energy PTE. Ltd.”, sipas kapitullit VIII, pikat 2 e 3 të vendimit nr. 107, datë 1.2.2012 të Këshillit të Ministrave.
Ky vendim hyn në fuqi menjëherë dhe botohet në Fletoren Zyrtare.

